༄༅།། བསླབ་བྱ་མི་རྟག་དྲན་བསྐུལ་གནས་ལུགས་དོན་གྱི་ངོ་སྤྲོད་བཞུགས།
7

ཀཱི་ལ་ཀརྨ་ཤིསྟཱཾ།
༄༅།། མཁྱེན་ནོ་བཀའ་དྲིན་སུམ་ལྡན་དྲིན་ལྡན་གྱི་བླ་མ། བདག་སོགས་འགྲོ་པའི་བློ་སྣ་ཆོས་ལམ་ལ་
བསྒྱུར་ཤིག ཀྱེ་ཧོ་གསོན་དང་སྐལ་ལྡན་བུ་སློབ་ཀྱི་ཚོགས་རྣམས། དལ་འབྱོར་མི་ལུས་འདི་ནི་ཡང་ཡང་རུ་
རྙེད་དཀའ། སྙིང་པོ་དམ་པའི་ལྷ་ཆོས་རྣམ་དག་ཞིག་སྒྲུབ་དགོས། མི་རྟག་འཆི་བ་ནམ་འོང་ཅི་ཆ་རང་མེད་
8

6
༄༅།། པས། ཆ་མེད་བློ་སྣ་སྟུང་ཞིག་སྐལ་ལྡན་གྱི་བུ་སློབ། དགེ་སྡིག་ལས་ཀྱི་བདེ་སྡུག་སྣ་ཚོགས་སུ་
མྱོང་བས། བསླུ་མེད་སྤང་བླང་ཞིབ་དགོས་སྐལ་ལྡན་གྱི་བུ་སློབ། འཁོར་བ་གང་དུ་སྐྱེས་ཀྱང་སྡུག་བསྔལ་
གྱི་རང་བཞིན། ཐར་འདོད་ངེས་འབྱུང་བསྐྱེད་དགོས་སྐལ་ལྡན་གྱི་བུ་སློབ། ཕྱི་ནང་ཐེག་པ་ཆེ་ཆུང་གང་
ར ཞལ་ གཉིས གདམས།

ཀཱི་ལ་ཀརྨ་ཤིསྟཱཾ།
ཞིག་ལ་འཇུག་ན། ཐོག་མར་སྐྱབས་འགྲོ་སེམས་བསྐྱེད་སྔོན་དུ་རང་འགྲོ་དགོས། དེ་གཉིས་དགག་སྒྲུབ་བསླབ་བྱ་རང་རྒྱུད་
ལ་བླང་ནས། མདོ་རྒྱུད་ཆོས་ཕུང་བརྒྱ་ཁྲི་བཞི་སྟོང་གི་ཚོགས་རྣམས། རང་རང་ལམ་གྱི་སངས་རྒྱས་ཐོབ་ལུགས་རེ་བཤད་
ཀྱང༌། དེ་ཡང་ལུང་རིག་ལྡན་པའི་བཤེས་གཉེན་ལ་བསྟེན་ཏེ། བསམ་སྦྱོར་གུས་པའི་སྒོ་ནས་འདོད་དགུ་ཡི་དངོས་པོ། ཕུལ་
ནས་ཅི་གསུངས་སྒྲུབས་པའི་ཁས་བླང་དང་དམ་བཅས། བྱང་སེམས་ཚད་མེད་རྣམ་བཞིའི་བློ་སྦྱོངས་དང་ལྡན་པའི། ཚོགས་
བསགས་ཡན་ལག་བདུན་པའི་ལམ་མཆོག་ལ་བརྩོན་ནས། ཕྱིན་དྲུག་བསྡུ་བཞིའི་གཞན་ཕན་དོན་གཉེར་རེ་བྱེད་དགོས།
10

༄༅།། བྱང་ཆུབ་ས་ལམ་ཡོངས་རྫོགས་འབྲས་བུ་དེ་ཐོབ་ཕྱིར། ཐེག་པའི་འཇུག་སྒོ་མང་པོའི་དགོས་པ་དེ་མེད་པས། བླ་མའི་
མན་ངག་ཇི་བཞིན་ཉམས་སུ་རང་ལེན་དགོས། ཀུན་གྱི་རྩེ་མོ་དེ་ཡིན་རང་གཞན་ནི་གཉིས་ཀའི། འདི་ལྟར་ཉམས་ལེན་བྱས་
ནས་སྨོན་འདུན་ལ་རེམ་དགོས། འཛམ་བུའི་གླིང་དང་གླིང་གཞན་འཇིག་བརྟེན་གྱི་ཁམས་ཀུན། བདེ་ལྡན་སྡུག་བསྔལ་སྤང་ =
ཕྱིར་དགེ་བཅུ་ལ་འབད་ནས། ས་བཅུ་ལམ་ལྔ་མཐར་ཕྱིན་སྟོབས་བཅུ་ཡི་མཆོག་ཏུ། བགྲོད་པའི་སྨོན་འདུན་བྱེད་དགོས་སྐལ་
ལྡན་གྱི་བུ་སློབ། ཉོན་མོངས་དུག་ལྔའི་རྟོག་པ་གང་སྐྱེས་ཀྱི་ཚེ་ན། རྟོག་པའི་མཁན་པོ་ཚོལ་ཏེ་བསམ་གཞིག་རེ་ཐོངས་དང༌།

ཀཱི་ལ་ཀརྨ་ཤིསྟཱཾ།
ཅེར་གྲོལ་རང་སར་གྲོལ་བ་ཁོ་རང་གི་ཁྱད་ཆོས། བྱིང་རྨུཊ་རྒོད་འཐིབ་གསལ་ཉམས་མ་ལུས་པ་ཐམས་ཅད། ཁྱེད་དུ་སྤང་
བླང་མི་དགོས་སྐལ་ལྡན་གྱི་བུ་སློབ། ལྟ་སྒོམ་སྤྱོད་གསུམ་བློ་འདས་ཆེན་པོ་ཡི་ངོ་ཁར། ཉོན་མོངས་རང་སར་ཟད་པ་ཆོས་ཉིད་
ཀྱི་གཤིས་ལུགས། བྱ་རྒྱུ་ཅི་ཡང་མེད་དོ་སྐལ་ལྡན་གྱི་བུ་སློབ། ད་ལྟའི་ཐ་མལ་ཤེས་པ་སྐད་ཅིག་མའི་རང་མདངས། སྐྱོང་བྱ་
སྐྱོང་བྱེད་མེད་པའི་རིག་གདངས་ལ་གནས་དང༌། ཤོམ་ར་བློ་སྣ་མང་པོའི་དགོས་པ་རུ་མི་འདུག དེ་ཀ་སྙིང་ལ་འཆང་ཞིག་
སྐལ་ལྡན་གྱི་བུ་སློབ། མྱུ་གུ་གསར་བ་ལྟ་བུའི་ན་སོ་ནི་གཞོན་དུས། དམ་ཆོས་ལེ་ལོ་ཕྱི་བཤོལ་དབང་དུ་རང་མ་གཏོང༌། གུས་
12

༄༅།། རྟག་བརྩོན་གྲུས་དྲག་པོའི་བར་མེད་དུ་འབད་འཚལ། ན་རྒས་སྐྲ་དཀར་གྱུར་ཚེ་དམ་ཆོས་ལ་འབད་ན། མི་ལྕོག་
སེམས་ཕྲལ་ཆེ་འོང་སྐལ་ལྡན་གྱི་བུ་སློབ། སྐྱེ་རྒ་ན་འཆི་འདི་ནི་འཁོར་བ་ཡི་རང་བཞིན། ནམ་ཡང་ཟློག་ཐབས་མེད་པའི་སྡུག་བསྔལ་
༄. ལ་སྤྱོད་པའི། ངན་སོང་གསུམ་སོགས་འགྲོ་བ་མ་ལུས་པ་མཐའ་དག ཕ་མ་ཁོ་ན་མ་གཏོགས་གཅིག་ཀྱང་རང་མེད་པར།
བསམ་པའི་དྲིན་ལན་འཇལ་དགོས་སྐལ་ལྡན་གྱི་བུ་སློབ། ནམ་ཞིག་རང་གཞན་བར་དོར་ཡིད་ལུས་དེ་འཁྱམས་སྐབས།
གཞན་ལ་རེ་ལྟོས་ཆོས་བཤད་དབང་བསྐུར་དང་ཁྲུས་སྦྱང༌། དེ་ལ་རེ་དགོས་བྱུང་ཚེ་དཀའ་མོ་རུ་འདུག་པས། རང་མགོ་ཐོན་

ཀཱི་ལ་ཀརྨ་ཤིསྟཱཾ།
པའི་གདམས་ངག་རྣམ་དག་ཅིག་སྒྲུབ་འཚལ། དུས་ངན་ཚེ་ལོ་སུམ་བཅུ་ཁ་རལ་གྱི་ཁུག་ཟུར། འཆི་རྐྱེན་ངེས་པར་མ་མཆིས་
གློ་བུར་ནི་གློ་བུར། ཞག་རེ་ཉིན་རེ་སོང་བས་འཆི་བ་ལ་ཇེ་ཉེ། མི་ཚེ་ཟད་རྒྱུ་མ་གཏོགས་སྣོན་མ་རང་མི་འདུག བོད་ཡུལ་ཆོས་
ཀྱི་ཉི་མ་ནུབ་རི་ལ་ཕྱོགས་པའི། རྟགས་མཚན་དུས་ཀྱི་ཕོ་ཉ་བདོ་བ་ཡི་དབང་གི། རྟགས་ཙམ་འཛིན་པའི་བསྟན་པ་རྩོད་ལྡན་
གྱི་དུས་འདིར། ནད་མཚོན་མུ་གེའི་བསྟན་འགྲོའི་བདེ་སྐྱེད་ནི་འཕྲོག་སྟེ། འཚེ་བ་ཆོས་སྨྲ་ཀླ་ཀློའི་བྲན་གཡོག་ཏུ་གྱུར་ནས།
སྙིགས་མའི་རང་རྟགས་ངན་པའི་སྡུག་བསྔལ་ནི་སྣ་ཚོགས། ཐམས་ཅད་རང་རེ་ཀུན་གྱི་ཐོགས་དུ་རང་སྨིན་འདུག ཁྱད་པར་
14

༄༅།། དགེ་བའི་གེགས་རྐྱེན་སྣ་ཚོགས་ཀྱི་དབང་གིས། དམ་ཆོས་ད་སྒྲུབ་བསམ་ཀྱང་སྒྲུབ་ལོང་རང་མེད་པ། འདི་འདྲིའི་
ལས་ངན་ལེ་ལོའི་གཞན་དབང་དུ་གྱུར་པའི། རང་ཅག་དཔོན་སློབ་ཀུན་གྱི་ངང་ཚུལ་ལ་བསམ་ན། ཡིད་སྐྱོ་གདུང་བའི་ཡུས་
» ཀྱིས་རང་ལ་ནི་མནར་སོང༌། བསླུ་མེད་དཀོན་མཆོག་གསུམ་གྱི་ཐུགས་རྗེ་རང་གཟིགས་ཤིག གཞན་ཕན་བྱང་ཆུབ་སེམས་ཀྱི་
བསམ་པ་ཞིག་ཡོད་ཀྱང་། གཞན་དོན་རླབས་ཆེན་མཛད་པའི་གོ་ཆ་དེ་མི་འདུག རང་རྒྱུད་མ་གྲོལ་གཞན་མགོ་ཆོས་བཤད་
དང་དབང་བསྐུར། མ་བཅོས་ལྕང་ལོ་སྔགས་པའི་ཆ་བྱད་ཀྱི་གོས་དཀར། ཤ་ཆང་ཚོགས་འཁོར་བུད་མེད་ཕྱག་རྒྱ་རུ་བསྟེན་

ཀཱི་ལ་ཀརྨ་ཤིསྟཱཾ།
པ། འདོད་སྲེད་ཁོ་ན་མ་ཡིན་བསྟན་འགྲོ་ཡི་དོན་ཕྱིར། ཡིན་པ་རེ་འགའ་ཡོད་ཀྱང་འགྲོ་དོན་རེ་དཀའ་བས། དེ་ཕྱིར་དལ་རྟེན་
ལུས་ལ་ངུར་སྨྲིག་གི་བརྒྱན་ནས། འདུལ་བའི་གནང་བཀག་ཇི་ལྟར་ཐུགས་ཡུལ་ལ་འཆང་སྟེ། བསྲུང་སྡོམ་ཚུལ་བཞིན་བྱེད་
པ་གལ་གནད་རེ་ཆེ་འདུག ཉམས་ལེན་བདེན་གཉིས་དབྱེར་མེད་གཞི་དོན་གྱི་ངོ་བོ། མངོན་སུམ་རང་ཞལ་མཇལ་བ་ཚོགས་
གཉིས་ཀྱི་ལམ་བཟང༌། ཟུང་འཇུག་སྐུ་གཉིས་འབྲས་བུའི་ས་མཆོག་ལ་བགྲོད་པའི། སྤྲོས་བྲལ་དབུ་མ་ཆེན་པོའི་ཉམས་ལེན་
ལ་འབུངས་མཛོད། མཚན་ལྡན་བླ་མ་བསྟེན་ལ་སྨིན་བྱེད་ཀྱི་དབང་དང༌། གྲོལ་བྱེད་ཁྲིད་དང་རྒྱབ་བརྟེན་བཤད་ལུང་གི་
16

ར ཞལ་ དྲུག གདམས།
ম
༄༅།། གདམས་ངག རིམ་གཉིས་ཟབ་མོའི་མྱུར་ལམ་དམ་ཚིག་གི་སྲོག་རྣམས། ཡང་ཡང་འདོར་མེད་བསྲུང་ནས་ཉམས་
ལེན་ལ་བརྩོན་ཤིག རྒྱལ་དབང་པདྨ་ཀཱ་རའི་རྩོལ་མེད་ཀྱི་དགོངས་པ། སྡེ་གསུམ་ཀློང་དགུའི་མན་ངག་སྙིང་པོ་རུ་དྲིལ་ནས། བླ་
མེད་སྐུ་བཞིའི་རྒྱལ་ཐབས་ཆེན་པོ་རུ་བགྲོད་པའི། གདམས་ངག་ཞུན་ཐར་ཆོད་ཅིག་སྐལ་ལྡན་གྱི་བུ་སློབ།
དམ་པ་ཡང་ཡང་རུ་མཇལ་དཀའ། དད་ལྡན་མོས་གུས་ཆུང་ན་བྱིན་རླབས་དེ་མི་འཇུག དང་འདོད་ཡིད་ཆེས་ལྡན་པའི་སྐལ་
ལྡན་རེ་ཡོད་ན། དགོངས་རྒྱུད་བྱིན་རླབས་འཕོ་བ་ཁྱད་ཆོས་སུ་འདུག་གོ། དེང་སང་དུས་དབང་དམན་པས་སྐྱེ་འགྲོ་ཡི་སྣང་
17

ཀཱི་ལ་ཀརྨ་ཤིསྟཱཾ།
ངོར། མཁས་ཤིང་གྲུབ་པ་བརྙེས་པའི་བཤེས་གཉེན་ནི་རྣམས་དང༌། ལྷ་མཐོང་འདྲེ་མཐོང་བཤད་པའི་བླ་རྫུན་རེ་འདམས་ཏེ།
འདི་ཕྱི་གཉིས་ཕུང་བྱེད་པའི་སྙིགས་དུས་ཀྱི་འགྲོ་བ། མི་ཚེ་སྡུག་ལ་སྦྱོར་བའི་སྣང་ཚུལ་ལ་ལྟོས་དང༌། ཁམས་གསུམ་འཁོར་
བ་འདི་ལས་གྲོལ་ཐབས་ནི་མི་འདུག སྔོན་བྱོན་བླ་མ་དམ་པའི་ཐུགས་རྒྱུད་གྱི་གདམས་པ། དམ་པ་གསུམ་གྱི་བཅིང་བའི་
བསླབ་བྱ་ནི་འདི་ཉིད། སྲས་བཅས་རྒྱལ་བ་དགྱེས་པའི་མཆོད་སྤྲིན་དུ་འབུལ་ན། ཚོགས་རྫོགས་ས་ལམ་བགྲོད་པའི་མཐུན་
འགྱུར་རུ་ཞུའོ། མ་རྒན་སེམས་ཅན་སྡུག་བསྔལ་འཁོར་མཚོ་ལས་བསྒྲལ་ནས། གཏན་བདེ་བླ་མེད་ཐོབ་པའི་རྒྱུ་རུ་རང་བསྔོའོ།
18

༄༅།། བདག་ཀྱང་སྔོན་ཚེ་ཐུབ་པའི་དབང་པོ་ཡི་དྲུང་དུ། མཐུ་སྟོབས་ལག་ན་རྡོ་རྗེའི་ཅོད་པཎ་དེ་འཆང་ཚེ། མ་འོང་སྙིགས་
༔མ་ལྔ་བདོའི་དུས་ངན་གྱི་ཁུག་ཟུར། སྐྱེ་འགྲོའི་ལས་དབང་ཟློག་ཞེས་དམ་བཅའ་རེ་བྱས་ཡོད། བར་དུ་བསམ་ཡས་མི་འགྱུར་
གཙུགས་ལག་ནི་ཁང་དུ། མཁན་སློབ་ཆོས་གསུམ་འཛོམས་ནས་ཆོས་འཁོར་རེ་བསྐོར་ཞིང༌། སྒྲུབ་པ་བདེ་གཤེགས་འདུས་
པའི་དཀྱིལ་འཁོར་དུ་བཅུག་ཚེ། མེ་ཏོག་བྱང་ཕྱོགས་ལས་ཀྱི་རིགས་མཆོག་ལ་བབས་པས། དེ་ཕྱིར་ད་ལྟ་སྐྱེ་བ་ཐ་མ་ནི་འདི་
ལ། བདེ་སྡུག་སྣ་ཚོགས་མྱོང་པའི་རྒྱུ་རྐྱེན་ནི་དེ་ལགས། བདུན་བརྒྱད་དར་ཁ་རླུང་གིས་རྟ་ཕོ་དེ་བསྐྱོད་ནས། ཀུན་གཞི་གཞི་

དབྱིངས་འོད་གསལ་ཆེན་པོ་ཡི་ངང་དུ། ཨ་མ་དབྱིངས་ཕྱུག་རྒྱལ་མོའི་དགོངས་ཀློང་ལ་ཐིམ་འགྲོ། ལས་དབང་གསེར་གྱི་
འཁོར་ལོ་རྩིབས་སྟོང་གི་མུ་འཁྱུད། རང་བྱུང་རིག་པའི་རྒྱལ་པོ་རང་སྣང་གི་བཀོད་པ། བྱང་ཕྱོགས་རིག་ལྡན་རྒྱལ་པོའི་
ཐུགས་སྲས་སུ་གྱུར་ནས། སྒོ་བཞིའི་རུ་དར་ཕྱར་ནས་སྟོབས་ལྡན་གྱི་དཔའ་བོ། ཕྲིན་ལས་ཐོག་རྩལ་རྡོ་རྗེའི་གོ་ཆ་དེ་ངོམ་
འགྲོ། སྔོན་སྨོན་མཐུ་སྟོབས་དཔའ་བོའི་དམ་ཚིག་གི་དབང་གིས། བྱང་ཕྱོགས་དོན་ཡོད་གྲུབ་པའི་ཐུགས་དབུས་ཀྱི་གཞི་ཀློང༌།
ལམ་རིག་ཁྱད་ཆོས་དྲུག་ལྡན་ཡེ་ཤེས་ཀྱི་རོལ་རྩལ། མ་བུ་གཉིས་མེད་གདོད་མའི་ནང་དབྱིངས་སུ་ཕྱིན་འགྲོ། ཞེས་པ་འདི་ཡང་
ཀཱི་ལ་ཀརྨ་ཤིསྟཱཾ།

ར ཞལ་ བརྒྱད་བྱོན གདམས།
আ བྱང་ཕྱོགས་མགུ་ལོག༌སྡེ༌བའི༌ས༌ཆ༌རྨ་ཆུ་ཁམ་པའི་གཡས་ཟུར་དྭངས་ཤིང་བསིལ་བའི་ཡུལ་གྲུ་ན་དམར་གཡུ་མཚོའི་རྒྱན་ཞིང་རྟ་ནོར་ལུག་སོགས་ནམ་མཁའི་
སྐར་འཚོགས་ལྟར་བཀྲ་བའི་གནས་ནས་མགོ་ཚྭའི་སྤྲུལ་མིང་འཛིན་པ་༧འཇིགས་མེད་བསྟན་པའི་ཉི་མས་གང་ཤར་ལྷུག་པར་སྤེལ་བའི་དགེ་བས་འགྲོ་ཀུན་སངས་རྒྱས་ཐོབ་པའི་
རྒྱུར་གྱུར་ཅིག། དགེའོ། བཀྲ་ཤིས།
21-22



ར ཞལ་ གཅིག གདམས།